Centenars de persones gaudeixen del concert de la Joven Banda Sinfónica de Segòvia
03/05/2004 14:46:00

# Centenars de persones gaudeixen del concert de la Joven Banda Sinfónica de Segòvia

*   03/05/2004 14:46:00
*   [Imprimir](#)
*   Compartir
*    https://www.alaquas.org/documento.asp?id\_do=9170

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9170%2F0&title=Ajuntament%20d%27Alaqu%C3%A0s.%20Premsa.Centenars%20de%20persones%20gaudeixen%20del%20concert%20de%20la%20Joven%20Banda%20Sinf%C3%B3nica%20de%20Seg%C3%B2via)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9170/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9170/9170_Form_4.jpg)](https://www.alaquas.org/ficheros/documentos/2004/2/9170/9170_Form_10.jpg "<a href='https://www.alaquas.org/ficheros/documentos/2004/2/9170/9170_Form_10.jpg' target=_blank><i class='fa fa-external-link' aria-hidden='true'></i>.Centenars de persones gaudeixen del concert de la Joven Banda Sinfónica de Segòvia</a>")

L'Auditori Nou congrega una vegada més tot el món musical de la ciutat

L'Agrupación Sinfónica de Segovia va oferir un concert el divendres 30 d'abril a les 20:15 hores de la vesprada a l'Auditori Nou. Aquesta actuació forma part d'un intercanvi realitzat amb la Unió Musical d'Alaquàs. Les i els músics d'Alaquàs ja van actuar recentment a aquesta ciutat oferint part del seu repertori.

Abans de l'actuació, es va realitzar una recepció oficial a l'Alcaldia de l'Ajuntament. L'Alcalde d'Alaquàs, Jorge Alarte els va donar la benvinguda i els va mostrar les diferents depedències del consistori. Després, la comitiva es va desplaçar al Castell d'Alaquàs per a conèixer aquest monument històric.

L'actuació va tindre lloc a partir de les 20 hores de la vesprada. Centenars de persones d'Alaquàs van assistir a aquesta actuació en què van estar presents també l'Alcalde d'Alaquàs, Jorge Alarte i el president de la Unió Musical d'Alaquàs, Josep Maria Planells.

El concert va estar estructurat en dues parts. En la primera es van interpretar les peces "Sospirs d'Espanya" de A. Álvarez, "Caprici espanyol" de Rimsky-Korsakov i "Marxa eslava" de P. Tschaikowsky. En la segona es van poder escoltar "Obertura cubana" i "Rapsòdia en blau", ambdues del compositor G. Gershwin. En aquest concert, dirigit per Álvaro Medina, va destacar l'actuació al Piano Solista de José Antonio Romero Fernández, professor de Piano i Música de Cambra al Conservatori Professional de Música de Segòvia.

La Joven Banda Sinfónica de Segovia va iniciar el seu camí musical l'any 1992 per iniciativa del seu actual director, Álvaro Mendía, professor titular de Música de Cambra del Conservatori Professional de Música de Segovia. D'entre els seus objectius fonamentals destaquen fomentar el repertori original escrit per aquesta mateixa agrupació així com donar a conèixer el repertori simfònic transcrit per a banda. És un referent fonamental d'aquest tipus de música en tota la província de Segòvia.

Tot i això, el seu repertori és molt més ampli. Abarca des de música americana dels anys 30, 40 i 50, passant pels musicals i la música de cinema, arribant al repertori simfònic romàntic i la música del segle XX original per aquesta agrupació.

En l'actualitat, els seus components són alumnes de grau mitjà del Conservatori de Segòvia i alumnes segovians que actualment cursen estudis de grau superior en altres conservatoris. Des de la seua formació aquest grup ha oferit concerts tant en auditoris de Segòvia (capital i província) com en diversos escenaris de la geografia espanyola. Són de destacar les seues actuacions en el Teatre Juan Bravo de Segòvia, en distintes ocasions, així com els concerts oferits en Expo-Ocio en Madrid i altres en Palència, Valladolid, Salamanca, i altres.